CELEX: 62014CN0548
Language: da
Date: 2014-11-28 00:00:00
Title: Sag C-548/14 P: Appel iværksat den 28. november 2014 af Arnoldo Mondadori Editore SpA til prøvelse af dom afsagt af Retten (Femte Afdeling) den 26. september 2014 i sag T-490/12 — Arnoldo Mondadori Editore SpA mod KHIM

2.3.2015   
            
            
               DA
            
            
               Den Europæiske Unions Tidende
            
            
               C 73/10
            
         
      Appel iværksat den 28. november 2014 af Arnoldo Mondadori Editore SpA til prøvelse af dom afsagt af Retten (Femte Afdeling) den 26. september 2014 i sag T-490/12 — Arnoldo Mondadori Editore SpA mod KHIM
      (Sag C-548/14 P)
      (2015/C 073/16)
      Processprog: engelsk
      
         Parter
      
      
         Appellant: Arnoldo Mondadori Editore SpA (ved avvocati G. Dragotti, R. Valenti, S. Balice og E. Varese)
      
         De andre parter i appelsagen: Kontoret for Harmonisering i det Indre Marked (Varemærker og Design) og Grazia Equity GmbH
      
         Appellanten har nedlagt følgende påstande
      
      
                  —
               
               
                  Den appellerede doms præmis 25-33 og 68-83 ophæves for så vidt angår alle de grunde, der er anført i appelskriftet.
               
            
                  —
               
               
                  Appellanten gives medhold i søgsmålet til prøvelse af appelkammerets afgørelse eller, subsidiært, hjemvises sagen til Retten til fornyet behandling.
               
            
                  —
               
               
                  Harmoniseringskontoret tilpligtes at betale Arnoldo Mondadori Editore SpA’s omkostninger for Retten og Domstolen.
               
            
         Anbringender og væsentligste argumenter
      
      Appellanten fastholder, at den appellerede dom af følgende grunde skal ophæves delvist:
      
                  A.
               
               
                  Retten begik en retlig fejl, idet den udelukkede anvendelsen af artikel 8, stk. 1, litra b), i Rådets forordning (EF) nr. 207/2009 (herefter »EF-varemærkeforordningen«) (1) uden at tage Domstolens praksis om varer og tjenesteydelsers supplerende karakter og princippet om indbyrdes afhængighed i betragtning. Endvidere bortså Retten fra eller foretog urigtig gengivelse af faktiske omstændigheder og beviser, som var forelagt den af AME, vedrørende ligheden mellem de omhandlede varer og tjenesteydelser, i det mindste for så vidt angår begrebet supplerende karakter.
               
            
                  B.
               
               
                  Retten tilsidesatte af følgende grunde EF-varemærkeforordningens artikel 8, stk. 5:
                  
                              i.
                           
                           
                              Retten begik en retlig fejl, idet den tillagde AME’s varemærke en bestemt grad af renommé, hvilket ikke kræves med henblik på gennemførelse af den udvidede beskyttelse i henhold til EF-varemærkeforordningens artikel 8, stk. 5. Retten iagttog endvidere ikke de kriterier, der er fastsat i Domstolens praksis vedrørende bedømmelse af et varemærkes renommé.
                           
                        
                              ii.
                           
                           
                              Retten begik en retlig fejl, idet den udelukkede, at der forelå en forbindelse mellem varemærkerne på grundlag af en bedømmelse af de relevante faktorer (dvs. karakteren af de omhandlede varer og tjenesteydelser, den relevante kundekreds, styrken af det ældre varemærkes renommé, graden af særpræg for det ældre varemærke), hvilket ikke er i overensstemmelse med de kriterier, der er fastsat i Domstolens praksis vedrørende anvendelsen af EF-varemærkeforordningens artikel 8, stk. 5. Retten begik endvidere en fejl, idet den foretog en bedømmelse af, om der forelå en risiko for forveksling mellem de omhandlede varemærker, hvilket ikke kræves for anvendelsen af EF-varemærkeforordningens artikel 8, stk. 5.
                           
                        
                              iii.
                           
                           
                              Retten begik en retlig fejl, idet den afviste at anvende EF-varemærkeforordningens artikel 8, stk. 5, uden at have foretaget bedømmelse af, om det ansøgte tegn kunne foretage utilbørlig udnyttelse af eller skade det ældre varemærke med renommé.
                           
                        
            
         (1)  Rådets forordning (EF) nr. 207/2009 af 26.2 2009 om EF-varemærker (EUT L 78, s. 1).